"เครื่องสแกนใบหน้าจะมีความสามารถสแกนใบหน้าของผู้ต้องสงสัยที่เดินผ่านกล้อง พร้อมทำการบันทึกใบหน้าและจับความถี่ หากผู้ต้องสงสัยเดินผ่านกล้องแบบผิดปกติเครื่องจะส่งสัญญาณเตือนทันที ซึ่งหากนำมาใช้ได้เร็วที่สุดก็จะเป็นประโยชน์อย่างมากในทางคดี ล่าสุดเจ้าหน้าที่พยายามเร่งรัดในส่วนงบประมาณ ซึ่งคาดว่าไม่ต่ำกว่า 100 ล้านบาท รวมถึงศึกษาหาสถานที่ติดตั้งแล้ว เพื่อรองรับมาตรการตามแผนการเปิดยุทธศาสตร์เชิงรุก" พล.ต.ต.ปัญญา กล่าวนายธีระ มินทราศักดิ์ ผู้ว่าฯ ยะลา กล่าวว่า จากการหารือผู้ว่าราชการจังหวัดชายแดนใต้ได้ข้อสรุปตรงกันในการหามาตรการป้องกันดูแลความปลอดภัยของเจ้าหน้าที่ฝ่ายปกครองหรือเจ้าหน้าที่ระดับสูงที่ลงพื้นที่ตรวจสอบที่เกิดเหตุ โดยเฉพาะในช่วงที่รัฐเดินหน้าแผนปฏิบัติการเชิงรุกรอบด้านในการแก้ไขปัญหาความสงบ ซึ่งเสี่ยงต่อการถูกตอบโต้จากฝ่ายตรงข้าม ดังนั้นจึงจำเป็นต้องหามาตรการและเครื่องมืออุปกรณ์ในการป้องกันความปลอดภัยให้เจ้าหน้าที่เพื่อรับมือสถานการณ์ในการเปิดแผนยุทธศาสตร์เชิงรุกในพื้นที่"เราทำเรื่องเสนอขอให้ ศอ.บต.สนับสนุนในการจัดหาเครื่องมืออุปกรณ์ต่างๆ ให้เจ้าหน้าที่ โดยเฉพาะรถยนต์กันกระสุน เพื่อมอบให้ฝ่ายปกครองอำเภอละ 1 คัน รวมถึงเครื่องตัดสัญญาณมือถือ เพื่อเตรียมรับมือการแก้ไขปัญหาสถานการณ์ความรุนแรงในพื้นที่ชายแดนใต้อย่างเป็นรูปธรรม ซึ่งขณะนี้อยู่ระหว่างการพิจารณา" นายธีระ กล่าว
ใครคือผู้ว่าราชการจังหวัดชายแดนใต้
ธีระ มินทราศักดิ์